**ӘЛ – ФАРАБИ ІЛІМІНДЕГІ ӘЛЕМ МӘСЕЛЕСІ.**

Фарабидің натурфилософиялық көзқарастарын анықтауда өте құнды мағлұмат беретін еңбегі "Жаратылыстанудың биік (діни) негіздері туралы трактат" деген атпен белгілі. Бұл еңбек әлі ешбір тілге аударылып, жарық көрмеген, арабша нұсқасы 1950 жылы Анкара (Түркия) қаласында басылды. Бұл трактатта бүкіл элемнің алғашқы жаратылу кезеңінен бастап адам және оның жер бетіндегі қызмет-әрекетіне дейінгі тарихына қысқаша шолу жасалады. Қазіргі терминмен айтсақ өзара қарбалас, қатар алынған космология мен космогония, яғни қысқаша айтқанда жалпы әлем, космос әлемінің, дүниенің пайда болуы туралы ілім айтылады. Бұл үлкен уақыт аралығын алып жатқан тарихи дәуірде қамтылған жаратылыстар (обьектілер): жұлдызды аспан, күн системасы, жер бетіндегі өмір, аспан құбылыстары, қайырымды және зұлым періштелер әулиелік пен түс көру және басқалар. Мұндағы ескеретін ғылыми құнды жәйт осылардың пайда болуы, тіршілік етуі қозғалыс үстінде, динамикалық жағдайда, кеңістік пен уақытта өрбу, даму процесінде берілген. Ғылым тарихында бұрын кездеспеген тағы бір сонылық Фараби өзінің космологиялық көзқарастарын баяндауда тек Құран және Құран төңірегіндегі, соған байланысты ғылыми-философиялық материалдарға табан тірейді. Енді Фарабидің трактатының мазмұны, ғылыми арқау астарларын баяндауға көшейік. Фарабидің концепциясы бойынша бүкіл әлемнің басталатып көзі бір Алла белгісіз құпия қазынадан шығып мәлім болуды қалап, сонан соң өз дидарынын жаңарынан бірінші жарықты, яки нұрды жасау кезі болып саналады. Ол жарықта әуелгіде ешбір қасиет болмаған, ол біртекті және қозғалыссыз жаратылады. Оған ақыл, ойлау әрекеті берілген уақыттан соң қасиет пайда бола бастайды. "Ақылға келсек дейді ғұлама, ол жарықтан, нұрдан бастау алатын шабыт".

Фараби былай дейді: «Ең әуелі Алла тағала өз ажарының қасиетті нұрынан тіке тарайтын мәртебелі жарықты жаратады. Өзі суық та, жылы да емес, дымқыл да, құрғақ та емес, еркеқ те, әйел жынысты да емес еді, Алла тағала осы жарықты бүкіл әлемнің негізі етіп алды. Барлық жасалынатын, болатын субстанциялардың түп болмысының нышандары басынан аяғына дейін осы алғашқы жарықта. Бірінші жарық – нұр алғашқыда өзінің жаратылған маңында орналасады да, осы жағдайда бір күн дүркін (цикл) уақыт (12000 жыл) тұрақтайды. Бүкіл әлемнің бастапқыда бірінші элементтері пайда болу үшін Алланың әмірмен нұр екіге жарылып, бір бөлігі жоғарғы кетеріліп, екінші бөлігі төмен түседі. Олардың арасында бос кеңісті орнамайды, оларды бастапқы бөліну орнында орта бөлік пайда болады.

Фарабидің айтуынша, "Алла тағаланың "жаратыл!" деген сөзі әмір еді. Осы өмірден соң екі бастамадан - жылылық пен суықтық шығып, жылылықтан құрғақтық қасиет, суықтықтан - дымқылдық шығады. Осылай заттардың өзара қарама-қарсы төрт табиғи қасиеттері пайда болып, қалыптасады. Бұл заттардың табиғи тарихындағы бірінші араласуы болды.

Бұл қоспада жоғары, төмен - болатақ барлық тіршілік иелерінің негіздері қамтылган еді. Бұл қоспада Алла тағала бүкіл дүниенің (заттардың) қоршаған ортасын, батыс-шығысын, он-сол бағыт-бағдарын, алдын ала белгілеп, ақылдың шабытын, барлық тірі жәндіктердің жандарын, нәпсілердің өмірлік ұмтылыстарын алдып ала өлшеп-пішіп қойған болатын. Ал нәпсіпің ұмтылысынан әрбір жан дараланып ер, әйел жыныстық белгіге ие болады. Олардың бір-бірімен табысуы қосылуынан болашақ көбеюдің, өсіп-өнудің негізі қаланады. Фарабидің пікірінше, әлемнің жоғары, төмен, онды-солды бөліктері өзара белгілі бір зат, нәрсе арқылы немесе күш жәрдемімен байланысады. Сөйтіп, Фарабидін пікірінше әлем біртұтас және саналуан түрде, әрбір жеке обьектілер, нарселер өзара әртүрлі күштермен біріккен, жалғасқан. Дүниеде бос орын жоқ, онда осы күштердің әсерінен туындайтын аса қатаң зандылық бар деген тұжырымға келеді.

Бастапқы жаратылыстың бастапқы обьектісі нұр болады. Арабтың нұр деген сөзі физикалық жарық ұтымына қарағанда кеңірек ұғым. Нұр жарықтан басқа ақыл-рухани және қайырым-ізгілік негіздерін де қамтиды. Егep әңгіме кәдімгі жай ғана физикалық құбылыстар туралы болса, онда ол жарық деп егер рухани сала туралы айтылса, онда түр деп алынады. Нұрдың биік шоқтығы адамның ақылы болып табылады. Сөйтіп, адам ақылы Нұрға бөленген және адам түп бастамасы негізі жарықтан шығатын әлемді танып, білуде. Осы принцип Фарабидің космологиясының іргетасын қалайды. Фараби былай дейді: "Бүкіл жоғарғы бөлік екі жарыққа бөлінді де қозғалыс касиетіне ие болды. Алла тағала өзінің қүдірет күшімен осы жарықты бүкіл әлемнің қозғалыс негізі жасады.

Жарықта жылу табиғаты бар. Бұл жылу бүкіл дүниелік харакеттің қастерлі іргетасын қалады. Мұнан соң Алла тағала жарықтын, жоғарғы бөлігінен ғарышты, яғни аспан шырақтарын және оларды сүйреуші періштелерді және басқа да жарық құбылыстарын бар етті. "Жарықтың бүкіл төменгі бөлігі қараңғы, қозғалыссыз және салқын болды. Бұл бөлікте өзінің жаратылысы жөнінен қозғалыссыз заттар денелер орналасты. Алла Тағаланың құдіретті күшімен қозғалыссыз субстанциялар жаратылысы салқын, суық болып келеді. Осы субстанциялардан салқын, суық денелер, заттар пайда болды. Бұл заттардың түп негіздері басқа да кей заттарға негіз болатын тас пен топырақ болын табылады. Мұнан соң Алла Тағала жарықтың төменгі бөлігінен (төменгі сфераны) және оларды қорғаушы періштелерді, пейішті және лаух ол-махфузды (тағдырлар жылнамасын, адамдар пешенесі кітабын) жаратты. Осы тұста әртүрлі екі пайымдау кездеседі. Жоғарыда біз айтқандай, Алланың ең бірішні жаратқаны - Нұр. Ал екінші пайымдау бойынша бірінші пейіш, сонан соң барын Нұр пайда болады. Фарабидің дүниенің түп төркініне пейішті алмай, заттық (материялық) бастама - нұрды алуы үлкен ғылыми көрегендік екені күмән туғызбайды.

Фарабидің пікірінше, барлық аспан және жердегі денелердің әрқайсысының өзіне тән қозғалысы болады, әрбір дененің дүниеде өз орбитасы, өз сферасы — фалагі бар, аспан сфералары - жоғарғы фалак. Сфера бойынша денелер қозғалысы циклді, дүркінді, яғни периодты сипатта болады, сондықтан да ол қозғалыс уақыт ұғымын анықтайды.

Аспан денелерінің, обьектілерінің бөліну және араласу кезеңдерінің арасындағы ірі дүркіндерді (циклдерді) Фараби 12000 жыл деп алады, бірақ бұл цифрда дәл нақты емес, шартты түрде түсіну қажет сияқты, өйткені, Фараби жасалудың, өрбіп-өсудің, кезендерін, уақытын дәл көрсетушілерді құптамай, сыңға алады. Оның айтуынша, табиғаттану ғылымы эмиирикалық (тәжірибелік) ғылым, сондықтан мұндай уақыт мерзімдерін бақылаулар негізінде ғана дәл тағайындауға, анықтауға болады. Дүниеде дөңгелек бойынша қозғалыстан жоғары, төмен және ілгері кейін түзу сызықты, радиалды қозғалыс та орын алады. Қозғалыстың бұл екі түрі өзара қосарлас, сыбайлас болады. Фарабидің космологиясы бойынша, жуық түрде мынау анықталады: бөліну мен араласудың бірінші кезеңінде жұлдыздық жүйелер мен жұлдыздық дәуірдегі Күн системасының жалпы нобайы, жобасы белгілене бастайды, алайда Күн, жұлдыздар, планеталар ерекше аспан денелері ретінде әлі де болса қалыптаспай, жалпы газ қоспасы ретінде белгілі бір сфераларда жайласады. Бөліну мен араласудың екішні кезенінде Күн системасы қазіргі кездегі түрге келген. Орбиталық заттардың қойыртпақ-қоспасынан төртінші фалакта "Жоғарғы және төменгі әлемдік аспан сфераларының өмір сүру әрекетінің басты көзі бастау бұлағы, сонымен қатар бүкіл әлемді жаппай жарықтандырушы" қызметін атқарады. Фарабидің концепциясы бойынша, адамзат жер бетіне тіршілікке қажетті жағдайлар (су, ауа, өсімдік және хайуанаттар) дайын болғаннан кейін барып пайда болған. Сол кезде қабылданған дәстүр бойынша, Фараби адам денесінің ішкі ағзаларын Күн системасының планеталарымен, ал сыртқыларын - зоодиактық шоқ жұлдыздармен салыстырады.

Қорыта айтқанда, ''Жаратылыстанудың жоғары негіздері" атты трактатында Фараби заманына сай ғылыми жағынан апайылау айтылған тұстарына қарамастан, бүкіл әлемнің түп негізінде Алла Тағаланың қүдіретімен пайда болған нұр түріндегі материалдық субстанция жатыр деген дұрыс қорытындыға келеді, бүкіл дүниені басынан бастап қозғалыста, үздіксіз эволюциялық дамуда деп қарастырады.

**Абдуахитов Ерқожа Сейтжаппарұлы, Отырар мемлекеттік археологиялық қорық – музейінің Кіші ғылыми қызметкері, философия ғылымдарының магистрі.**